Nem eus ket kavet gwallzedennus ar romant kentañ-mañ bet skrivet gant Jeffrey Shaw. An istor zo klasel : ur paotr yaouank paour a vro-Skos a lak e anv da vont da labourat war vor pa chom e familh da greviñ gant an naon. Erruet e Kanada, e sach e skasoù diouzh skipailh al lestr evit ober e dreuz e-unan, lakaet men deus en e benn  prenañ un tamm douar dezhañ evit lakaat e familh da zont ha da gaout ur vuhez gwelloch du-hont.  Pep tra a choarvez dan haroz a vez gortozet hag a zo bet lennet e lech all a-raok, ne zegas ket kalz tra an istor eta. Met neo ket kement-se a lak al levr da vezañ kavet re hir gant al lenner : ar stil anezhañ ne lavaran ket. Ponner eo ken ez eo, brizh gant ar pikoù-estlamm, ha donder ebet dezhañ.  Dan nebeutañ neo ket diaes al levr da lenn, met neo ket kenkoulz eget an daou romant en deus skrivet  Jeffrey Shaw war-lerch : ur fazi eo echuiñ gant hennezh. Moarvat eo aet ar skrivagner war wellaat gant an amzer, a-fed ijin dan nebeutañ.